BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EL 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/11486)
  + [Valencià](/va/acuerdo/11505)






Selector de idioma

Leer

* [Español](/es/acuerdo/11232)
* [Valencià](/va/acuerdo/11575)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EL 2021[Butlletí Oficial Universitat d'Alacant](/ca/Publicacion)
=====================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EL 2021

Data d'aprovació
:   26/04/2021

Data de publicació
:   27/04/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/11064)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/11175)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/11334)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EL 2021&url=https://www.boua.ua.es/va/acuerdo/11063)

**Títol:** BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EL 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 26 d'abril de 2021

BASES DE LA CONVOCATÒRIA DEL VICERECTORAT D'INVESTIGACIÓ (ESCOLA DE DOCTORAT) PER A LA MILLORA DE LA QUALITAT DELS PROGRAMES DE DOCTORAT DE LA UNIVERSITAT D'ALACANT EL 2021

Objecte

L'objecte d'aquesta convocatòria és proporcionar ajudes als programes de doctorat de la Universitat d'Alacant amb la finalitat d'incidir anualment en la millora de la qualitat i en l'excel·lència d'aquests programes, al mateix temps que incrementar l'impacte social i la visibilitat internacional. Tot això mitjançant el foment d'accions i d'activitats d'investigació desenvolupades en el marc d'aquesta convocatòria i de les actuacions previstes en el programa de doctorat.

Normes generals de procediment d'aplicació a aquesta convocatòria

Instrucció

El Vicerectorat d'Investigació serà el responsable d'establir els procediments adequats i donarà les instruccions necessàries per a la tramitació i la gestió de la convocatòria.

Marc temporal

Les accions i les activitats que es desenvolupen en el marc d'aquesta convocatòria hauran de realitzar-se al llarg de l'any 2021.

Marc pressupostari

La quantia màxima destinada a finançar les ajudes d'aquest subprograma és de 50.000 euros. Aquesta quantitat es troba consignada en el capítol 2 de crèdits del pressupost de l'Escola de Doctorat (centre de despesa 7030, aplicació 60746K1848). L'execució d'aquesta dotació està supeditada a la disponibilitat de liquiditat de la UA.

Termini de presentació de sol·licituds

Un mes natural comptador des de l'endemà de la publicació d'aquesta convocatòria en el BOUA.

Destinataris

Podran sol·licitar aquestes ajudes els coordinadors o les coordinadores dels programes de doctorat de la Universitat d'Alacant. En el cas de programes de doctorat interuniversitaris no coordinats per la Universitat d'Alacant, a criteri del mateix programa, la sol·licitud podrà realitzar-la el representant del programa en la Universitat d'Alacant.

Dotació

La distribució de fons es farà tenint en compte una part fixa i una part proporcional variable, d'acord amb els resultats del programa de doctorat referits a l'any anterior a aquesta convocatòria.

La part fixa serà de 400 €, si es tracta de programes propis de la Universitat d'Alacant o programes conjunts coordinats per la Universitat d'Alacant, o de 200 € si es tracta de programes conjunts en els quals participa la Universitat d'Alacant coordinats per una altra institució.

Sol·licituds i documentació que cal aportar

La sol·licitud es realitzarà a través de la instància genèrica que apareix en el mòdul e-Administració (UACloud). Només s'admetrà una sol·licitud per programa de doctorat.

Tota la documentació necessària per a la valoració de la comissió avaluadora serà aportada per l'EDUA, excepte en el cas previst en el paràgraf segon de l'apartat c de la valoració dels resultats del programa de doctorat, que haurà de ser aportada per la Comissió Acadèmica.

Valoració dels resultats del programa de doctorat

La part variable a la qual fa referència l'apartat Dotació s'obtindrà del repartiment proporcional derivat de la puntuació obtinguda en l'aplicació dels criteris següents:

a. Un punt per cada estudiant matriculat o matriculada en la Universitat d'Alacant en un programa de doctorat regulat per RD 99/2011 amb data de 31 de desembre del 2020 i que no hagen transcorregut més de tres anys respecte de la data inicial de matrícula.

b. Dos punts per cada tesi defensada per cada estudiant de la Universitat d'Alacant en el programa de doctorat que sol·licita l'ajuda entre l'1 de gener i el 31 de desembre del 2020.

c. Tres punts addicionals per cada tesi defensada en el marc del programa de doctorat que sol·licita l'ajuda i que haja obtingut, entre l'1 de gener i el 31 de desembre del 2020, l'acreditació positiva de la valoració de publicacions derivades d'una tesi doctoral a l'efecte de l'apartat III.3.5 del pla d'ordenació integral.

En el cas que la tesi tinga un únic director o una única directora i aquest o aquesta siga extern/a a la Universitat d'Alacant, haurà de presentar-se justificació de            l'existència, almenys, d'una publicació que complisca amb els mateixos requisits anteriorment esmentats.

d. Tres punts addicionals per cada tesi defensada per estudiant matriculat o matriculada en el programa de doctorat que sol·licita l'ajuda, entre l'1 de gener i el 31 de desembre del 2020, sota la modalitat de cotutela internacional; dos punts per menció internacional i dos punts per menció industrial.

Comissió avaluadora

Les sol·licituds seran avaluades per una comissió formada pel vicerector d'Investigació, qui la presidirà; la secretària acadèmica de l'EDUA, que actuarà com a secretària; la directora de l'EDUA, la coordinadora de Qualitat de l'EDUA i la directora del Secretariat de Recursos per a la Investigació, que actuaran com a vocals.

Resolució, notificació i publicació de les ajudes

En el termini màxim d'un mes, comptador des de la data final del termini de presentació de sol·licituds, el vicerector d'Investigació, vista la proposta formulada per la comissió avaluadora, emetrà resolució de la concessió de les ajudes.

La resolució serà publicada en la [pàgina web de l'Escola de Doctorat](https://edua.ua.es/va/escola-de-doctorat.html), que servirà de notificació a les persones interessades d'acord amb el que preveu l'article 40 i següents de la Llei 39/2015, d'1 d'octubre, del procediment administratiu comú de les administracions públiques.

Destinació de les ajudes

En el marc descrit en l'objecte d'aquesta convocatòria, les ajudes obtingudes seran destinades a finançar activitats relacionades amb la millora de la qualitat del programa de doctorat, com ara ajudes als doctorands i a les doctorandes per a l'assistència a esdeveniments de caràcter científic, ponències en congressos, etc., com també per a l'organització de conferències, seminaris, etc. per part del programa. En cap cas, les ajudes podran ser destinades al pagament de retribucions a personal de la UA o a integrants del programa de doctorat corresponent.

Justificació de les ajudes

La justificació del total de les despeses realitzades amb càrrec a l'ajuda serà requisit imprescindible per a poder sol·licitar ajudes en la següent convocatòria. En aquest sentit, és recomanable presentar l'informe de despeses com més prompte millor.

En el cas que no s'hagen gastat tots els diners rebuts abans d'iniciar-se la següent convocatòria, haurà de motivar-se aquesta circumstància a l'efecte de poder ser considerada la incorporació de la quantitat no gastada al següent exercici pressupostari; en cas contrari, l'EDUA sol·licitarà la devolució dels diners no gastats.

Interposició de recurs administratiu

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació, davant la rectora, de conformitat amb el que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives del jurat podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que siguen publicades després d'aquest tràmit sí que seran susceptibles del recurs corresponent.

Alacant, 26 d'abril de 2021

La rectora,

P.D. de signatura (Resolució Rectoral 22/12/2020)

El vicerector d'Investigació

Juan Mora Pastor





[Carretera Sant Vicent del Raspeig s/n  
03051 Sant Vicent del Raspeig - Alacant  
 Tel. 08 199 1704 - Fax 54 541 0665](https://www.google.es/maps/@66.575214,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12970&trk=tyah&trkInfo=tarId%9C8197583769002%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)